Добрина Баракова
Мирис на дим…

chitanka.info

Мирис на дим —

и детството тихичко слиза —

засмяно човече —

стопена снежинка —

в комина —

през болното гърло —

в лъжица рициново масло —

храбро снежно човече —

все по-нисичко снежно човече —

педя високо —

само морковче вече —

два въглена в снежната локвичка.

И пак —

мирис на дим.

Детството тихичко слиза.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.